História verzií Windows 10

Toto je zoznam verejných () verzií Windows 10. Okrem verejných buildov sú ostatné určené na testovanie napríklad pre účastníkov Windows Insider a iných okruhov (Rings) testovania.

 Technical Preview 
Windows 10 Technical Preview bola prvou verejne vydanou verziou systému. Stiahnuť si ju mohol každý, Microsoft však varoval, že ide o veľmi ranú verziu systému a môžu preto nastávať problémy ako zamŕzanie systému alebo odstránenie užívateľských dát. Navyše je používanie tejto verzie odporučené iba technicky zdatnejším používateľom. Existuje v dvoch verziách: základnej Windows 10 Technical Preview a verzia pre firmy - Windows 10 Technical Preview for Bussines.

 Build 9841 
Build 9841 je prvou verziou Technical Preview, ktorý vyšiel 1. októbra 2014. Obsahoval už predtým známe zmeny ako novú ponuku Štart, ktorú je možné prepnúť do ponuky z Windows 8, virtuálne pracovné plochy, spúšťanie „moderných“ aplikácií v okne a vylepšené prichytávanie okien. Zahŕňa tiež aplikáciu Windows Feedback, pomocou ktorej zanechávajú jej užívatelia spätnú väzbu Microsoftu.

 Build 9860 
Build 9860 vyšiel 23. októbra 2014. Podľa Microsoftu sa väčšina zmien udiala vo vnútri systému, sú tu však aj viditeľnejšie zmeny, napríklad pridanie notifikačného centra alebo viac animácií. Farba okien moderných aplikácií sa vrátila na štandardnú čiernu a pri kliknutí na ikonu Wi-Fi na hlavnom paneli sa rovno otvorí nastavenie sietí, nie Wi-Fi (túto funkciu však Microsoft pravdepodobne vráti späť).

 Build 9879 
Ďalšie zostavenie Windows 10 vyšlo 13. novembra 2014. Toto zostavenie opravilo najmä chyby a vylepšilo podávanie spätnej väzby: bola pridaná aplikácia Insider Hub, ktorá informuje o zmenách v systéme, a aplikácia Windows Feedback bola vylepšená. Tlačidlá Hľadať a Task View možno teraz odstrániť z Hlavného panelu. Táto verzia priniesla tiež niekoľko nových ikon priečinkov.

 Build 9926 
Build 9926 bol vydaný 23. januára 2015. Toto zostavenie prinieslo predovšetkým osobnú asistentku Cortanu (tá v tomto zostavení fungovala iba s nastavenou angličtinou), ponuku Štart kombinujúcu ponuku z Windows 7 a 8, niekoľko nových aplikácií (Mapy, Fotografie a Xbox), nové rýchle prepínače pre Wi-Fi, Bluetooth a podobne, a vylepšenú podporu grafiky API DirectX 12.

 Build 10041 
Build 10041 bol uvoľnený 18. marca 2015. Priniesol predovšetkým priehľadnú ponuku Štart, možnosť preťahovania okien medzi plochami, Cortana bola dostupná pre niektoré ďalšie oblasti a Wi-Fi sa po novom zapína a vypína v špeciálnej ponuke, nie v nastavení. Zmenou prešla aj aplikácia Windows Feedback, ktorá uľahčuje zasielanie spätnej väzby.

 Build 10049 
Toto zostavenie vyšlo 30. marca 2015, avšak iba pre testerov v tzv. Fast ringu. Neobsahovalo veľa zmien, pretože bolo vydané krátko po predchádzajúcom zostavení, tou zásadnou novinkou je však nový prehliadač, Microsoft Edge.

 Build 10061 
Build 10061 vyšiel 22. apríla 2015. Ponuka Štart dostala nové možností zmien veľkosti, pribudli možnosti pre prispôsobenie počítača. Zostavenie prinieslo tiež nové aplikácie, Poštu, Kalendár a Počasie, ktoré zapadajú do celkového vzhľadu systému.

 Insider Preview 
Do fázy Insider Preview sa systém dostal po konferencii Microsoft Build 2015.

 Build 10074 
Toto zostavenie vyšlo 30. apríla 2015 v predvečer konania konferencie Microsoft Build 2015 a prinieslo skôr drobné zmeny systému. Opravilo mnohé chyby, živé dlaždice dostali novú animáciu a boli aktualizované či pridané nové univerzálne aplikácie. Nové funkcie dostala tiež Cortana, tá však na Slovensku nie je dostupná.

 Build 10122 
Vyšiel 20. mája 2015.

 Build 10130 
Vyšiel 30. mája 2015.

 Build 10158 
Bol uvoľnený 30. júna 2015. Opravil predovšetkým chyby a obsahoval nové tapety na plochu. Došlo tiež k drobným kozmetickým zmenám.

 Build 10159 
Vyšiel deň po zostavení 10158. Boli pridané 3 nové tapety vrátane tapety Hero a prihlasovacie/zamykacie obrazovky. Opravil tiež okolo 300 chýb oproti predchádzajúcej verzii.

 Build 10162 
Vyšiel 3. júla 2015 v pomalom aktualizačnom kanáli aj na ISO. Opravil stabilitu, výkon batérie a kompatibilitu.

 Build 10166 
Uvoľnený 9. júla 2015 v rýchlom aktualizačnom kanáli.

 Build 10240 
Uvoľnený 15. júla 2015. Obsahoval novú verziu prehliadača Microsoft Edge, ktorý má byť výraznejšie rýchlejší. Je to finálna, tzv. RTM verzia.

 Po finálnej verzii 
 Build 10532 
Vyšiel mesiac po oficiálnom vydaní Windows 10. Platnosť tejto zostavy vyprší 16.7.2016.

 Build 10547 
Vyšiel 18.9.2015.

 Build 10565 
Vyšiel 12.10.2015. Obsahuje integráciu služby Skype priamo do systému a podporu IP hovorov a  videoprenosov. V Centre akcií tiež pribudla nová funkcia Quick Reply pre okamžitú možnosť odpovede na správu bez nutnosti na jej otvorenie. Tento build taktiež vylepšenú aktiváciu, ktorá bude vo finálnej verzií prijímať produktové kľúče z Windows 7, 8 a 8.1

 Build 10576 
Vyšiel na prelome októbra a novembra. Obsahuje drobné úpravy vzhľadu a opravuje chyby.

 Build 10586 
Uvoľnený 5.11.2015. Vylepšuje aplikácie Mail, Kalendár, Fotky, Groove, Xbox, Obchod, OneNote, Solitaire a pod. Taktiež zvyšuje výkon o celého systému o cca. 30%

Kategória:Microsoft Windows